News Update: KUB-JFIN-SIX ร่วงยกแผง เหรียญไทยโดนทุบหลัง All Time High ต่อเนื่อง จับตาการปลดล็อก KUB 2.4 ล้านเหรียญ พรุ่งนี้ - FINNOMENA
หลังเดินหน้าทำ All Time High อย่างต่อเนื่อง ล่าสุด เหรียญคริปโทฯ สัญชาติไทยอย่าง Bitkub Coin (KUB), JFIN Coin (JFIN) และ Six Coin (SIX) ร่วงยกแผง หลังเผชิญแรงเทขายทำกำไรของเหล่านักลงทุน
30 พ.ย. 2564

หลังเดินหน้าทำ All Time High อย่างต่อเนื่อง ล่าสุด เหรียญคริปโทฯ สัญชาติไทยอย่าง Bitkub Coin (KUB), JFIN Coin (JFIN) และ Six Coin (SIX) ร่วงยกแผง หลังเผชิญแรงเทขายทำกำไรของเหล่านักลงทุน
โดยเริ่มมีแรงเทขายในทั้ง 3 เหรียญ ตั้งแต่ช่วงเวลา 8:45 น. เช้าวันนี้ (30 พ.ย.)
📈 เหรียญ KUB ร่วงมาอยู่จุดต่ำสุดของวันที่ราคา 150 บาท จากระดับ All Time High ที่ 500 บาท หรือประมาณ -67% โดยราคาล่าสุด ณ เวลา 12:00 เคลื่อนไหวอยู่ที่ประมาณ 330 บาท
📈 เหรียญ JFIN ร่วงมาอยู่จุดต่ำสุดของวันที่ราคา 88 บาท จากระดับ All Time High ที่ 248 บาท หรือประมาณ -54% โดยราคาล่าสุด ณ เวลา 12:00 เคลื่อนไหวอยู่ที่ประมาณ 140 บาท
📈 เหรียญ SIX ร่วงมาอยู่จุดต่ำสุดของวันที่ราคา 6.1 บาท จากระดับ All Time High ที่ 19.8 บาท หรือประมาณ -52% โดยราคาล่าสุด ณ เวลา 12:00 เคลื่อนไหวอยู่ที่ประมาณ 11 บาท
ล่าสุด Bitkub ประกาศความร่วมมือกับ ‘เดอะมอลล์ กรุ๊ป’ สร้างปรากฎการณ์แห่งเศรษฐกิจดิจิทัลอย่างยั่งยืน ด้วย 3 ยุทธศาสตร์หลัก Globalization, Digitalization และ Tourism เพื่อพลิกฟื้นเศรษฐกิจและยกระดับประเทศไทยให้เป็นศูนย์กลางการลงทุนและท่องเที่ยวในภูมิภาคเอเชีย
อีกประเด็นสำคัญที่นักลงทุนต้องจับตา คือ การปลดล็อกเหรียญ KUB จำนวน 2.4 ล้านเหรียญในวันพรุ่งนี้ (1 ธ.ค.) จากกิจกรรมล็อคเหรียญเพื่อรับผลตอบแทนเป็นเหรียญ KUSDT และ KBTC ของ Bitkub ที่คิดเป็นมูลค่าประมาณ 720 ล้านบาท ซึ่งสร้างความกังวลแก่นักลงทุนว่าราคาเหรียญอาจร่วงอย่างรุนแรงหากเหรียญที่ปลดล็อกจำนวนมากถูกเทขาย
ที่มา: TradingView และ Bitkub
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Bitkub
JFIN
KUB
News Update
SIX
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA